Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania	 	
Počet vznesených pripomienok, z toho zásadných	33  / 5 	
Počet vyhodnotených pripomienok	32 	
		
Počet akceptovaných pripomienok, z toho zásadných	20  / 1 	
Počet čiastočne akceptovaných pripomienok, z toho zásadných	4  / 0 	
Počet neakceptovaných pripomienok, z toho zásadných	8  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	2 (2o,0z) 	 	 	 	
2 .	Ministerstvo vnútra Slovenskej republiky 	2 (2o,0z) 	 	 	 	
3 .	Ministerstvo financií Slovenskej republiky 	6 (4o,2z) 	 	 	 	
4 .	Ministerstvo kultúry Slovenskej republiky 	1 (1o,0z) 	 	 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
8 .	Ministerstvo obrany Slovenskej republiky 	1 (1o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	 	 	 	x 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	2 (2o,0z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	3 (3o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	1 (1o,0z) 	 	 	 	
22 .	Správa štátnych hmotných rezerv Slovenskej republiky 	 	 	 	x 	
23 .	Národný bezpečnostný úrad 	1 (1o,0z) 	 	 	 	
24 .	Národná banka Slovenska 	1 (1o,0z) 	 	 	 	
25 .	Odbor aproximácie práva sekcie vládnej legislatívy Úradu vlády SR 	 	 	x 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	4 (4o,0z) 	 	 	 	
29 .	Konfederácia odborových zväzov Slovenskej republiky 	3 (2o,1z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Ústavný súd Slovenskej republiky 	 	 	 	x 	
32 .	Kancelária prezidenta Slovenskej republiky 	 	 	 	x 	
33 .	Sociálna poisťovňa 	 	 	 	x 	
34 .	Úrad na ochranu osobných údajov Slovenskej republiky 	 	 	 	x 	
35 .	Ústredie práce, sociálnych vecí a rodiny 	 	 	 	x 	
36 .	Republiková únia zamestnávateľov 	 	 	 	x 	
37 .	Bratislavský samosprávny kraj 	 	 	 	x 	
38 .	Nitriansky samosprávny kraj 	 	 	 	x 	
39 .	Prešovský samosprávny kraj 	 	 	 	x 	
40 .	Trenčiansky samosprávny kraj 	 	 	 	x 	
41 .	Trnavský samosprávny kraj 	 	 	 	x 	
42 .	Žilinský samosprávny kraj 	 	 	 	x 	
43 .	Jazykovedný ústav Ľudovíta Štúra Slovenskej akadémie vied 	 	 	 	x 	
44 .	Magistrát hlavného mesta SR 	 	 	 	x 	
45 .	Banskobystrický samosprávny kraj 	 	 	 	x 	
46 .	Košický samosprávny kraj 	 	 	 	x 	
47 .	Kancelária Národnej rady Slovenskej republiky 	 	 	 	x 	
48 .	Mestský úrad Nitra 	 	 	 	x 	
49 .	Mestský úrad Trnava 	 	 	 	x 	
50 .	Mestský úrad Trenčín 	 	 	 	x 	
51 .	Mestský úrad Žilina 	 	 	 	x 	
52 .	Mestský úrad Banská Bystrica 	 	 	 	x 	
53 .	Mestský úrad Prešov 	 	 	 	x 	
54 .	Magistrát mesta Košice 	 	 	 	x 	
55 .	Odbor zmeny klímy 	 	 	 	x 	
56 .	Poslanec NR SR Miroslav Beblavý 	2 (0o,2z) 	 	 	 	
	SPOLU	33 (28o,5z) 	0 (0o,0z) 	12 	29 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K Čl. I bod 2, 8 a 4 
V nadväznosti na bod 21. Prílohy č. 5 k Legislatívnym pravidlám si dovoľujeme navrhnúť doplniť číslovanie s príslušnou poznámkou pod čiarou v prípadoch, kde sa odkazuje na osobitný predpis. 	O 	A 	 	
MS SR 	K Čl. III 
V úvodnej vete navrhujeme doplniť poslednú novelu zákona, a to zákon č. 185/2014 Z. z. 	O 	A 	 	
MV SR 	bodu 17 
V bode 17 odporúčame písmeno „g)“ nahradiť písmenom „f)“. 
Odôvodnenie: Vzhľadom na zmenu v § 5 ods. 7 písm. c) (bod 15). 

 	O 	A 	Úpravou dôvodovej správy 	
MV SR 	všeobecná pripomienka k materiálu 
Na základe spoločných rokovaní Ministerstva práce, sociálnych vecí a rodiny SR a Ministerstva vnútra SR bolo dohodnuté, že uvedenou inštitucionálnou zmenou v oblasti sociálnych vecí, rodiny a služieb zamestnanosti dôjde k zefektívneniu v oblasti ľudských zdrojov. Uvedené opatrenie má priniesť pozitívny vplyv na štátny rozpočet, čo však z materiálu nevyplýva. 	O 	N 	Doložka vplyvov je dopracovaná, s uvedením kvantifikácie počtu zamestnancov, ktorých sa realizácia návrhu bude týkať. Pôjde o 748 zamestnancov, ktorí budú ušetrení v prierezových činnostiach a následne v celom rozsahu presunutí na personálne posilnenie služieb klientom úradov práce. Navrhované riešenie bude mať nulový dopad na štátny rozpočet. Uvedené korešponduje s Národným programom reforiem a Partnerskou dohodou SR na roky 2014 až 2020, kde sa hovorí, že sa majú posilniť kapacity služieb zamestnanosti a sociálnych úsekov. Tento princíp bol prezentovaný zástupcami rezortu MPSVR SR na všetkých rokovaniach s MV SR k programu ESO.  	
MF SR 	Všeobecne 
V doložke vybraných vplyvov 

a) žiadam predložiť kvantifikáciu počtu zamestnancov, ktorých sa realizácia návrhu bude týkať a kvantifikáciu súvisiacich osobných výdavkov, 

b) je potrebné doplniť jednoznačné vyjadrenie, či a v akom rozsahu dôjde v roku 2015 a v ďalších rokoch, v nadväznosti na realizáciu návrhu, k zníženiu, resp. k úprave limitu počtu zamestnancov a ich osobných výdavkov v kapitole Ministerstva práce, sociálnych vecí a rodiny SR. 

 	Z 	A 	Doložka vplyvov je dopracovaná, s uvedením kvantifikácie počtu zamestnancov, ktorých sa realizácia návrhu bude týkať. Pôjde o 748 zamestnancov, ktorí budú ušetrení v prierezových činnostiach a následne v celom rozsahu presunutí na personálne posilnenie služieb klientom úradov práce. Navrhované riešenie bude mať nulový dopad na štátny rozpočet. Uvedené korešponduje s Národným programom reforiem a Partnerskou dohodou SR na roky 2014 až 2020, kde sa hovorí, že sa majú posilniť kapacity služieb zamestnanosti a sociálnych úsekov. Tento princíp bol prezentovaný zástupcami rezortu MPSVR SR na všetkých rokovaniach s MV SR k programu ESO.  	
MF SR 	Všeobecne 
V súvislosti s navrhovaným zrušením právnej subjektivity úradov práce, sociálnych vecí a rodiny (ďalej len „úrad“), upozorňujem na potrebu následnej úpravy existujúcich právnych vzťahov Ústredia práce, sociálnych vecí a rodiny (ďalej len „ústredie“), ako prijímateľa Národných projektov v rámci Operačného programu Zamestnanosť a sociálna inklúzia a daných úradov, ktoré následne poskytujú prostriedky Európskeho sociálneho fondu jednotlivým konečným užívateľom. Rovnako je potrebné predmetnú legislatívnu zmenu zohľadniť aj pri nastavovaní právnych vzťahov na programové obdobie 2014-2020 v rámci Operačného programu Ľudské zdroje. 	O 	A 	MPSVR SR pri nastavovaní právnych vzťahov na programové obdobie 2014 až 2020 v rámci OP Ľudské zdroje zohľadnení predmetnú legislatívu a pri exitujúcich právnych vzťahoch vykoná príslušné zmeny.  	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. v čl. I zavedenie legislatívnych skratiek „ústredie“ a „úrad“ zosúladiť s bodom 8 prílohy LPV, v čl. II body 3 až 5 odporúčam spojiť do jedného novelizačného bodu, v bodoch 5 a 6 za slová „označujú ako“ vložiť slovo „písmená“, bod 13 zosúladiť s bodom 34 druhým odsekom prílohy LPV). 	O 	ČA 	Predložený návrh novely zohľadňuje zavedený systém legislatívnych skratiek v platnej právnej úprave. Spojenie bodov 3 až 5 v čl. II nie je vhodné, vzhľadom na potrebu preznačenia písmen.  	
MF SR 	K bodu 11 (§ 5 ods. 2 až 6) 
1. V § 5 ods. 5 uvádzacej vete odporúčam prehodnotiť slovné spojenie „má spôsobilosť“, pretože sa nehodí na všetky kompetencie uvedené v písmenách a) až d). 

2. V § 5 ods. 5 písm. c) je potrebné bližšie identifikovať pojem „dohody podľa osobitného predpisu“, pretože poznámka pod čiarou nemá normatívnu povahu. Pritom poznámka k odkazu 5a je príliš široká, pretože uvádza len príklady predpisov. 
 	O 	ČA 	K bodu 1 - akceptované 
K bodu 2 - čiastočne akceptované doplnením dôvodovej správy 	
MF SR 	K bodu 11 (§ 5 ods. 2 až 6) 
V § 5 ods. 5 písm. d) žiadam pojem „pohľadávky Slovenskej republiky, ktoré vznikli z výkonu štátnej správy“ nahradiť iným vhodnejším pojmom, resp. uviesť jednotlivé tituly vzniku pohľadávok štátu, ktoré majú pod tento pojem spadať (napr. pohľadávky štátu vzniknuté rozhodnutím vydaným v správnom konaní, pohľadávky štátu vzniknuté rozhodnutím vydaným v súdnom konaní atď.), pretože predmetný pojem je nekonkrétny a je problematické určiť, ktoré pohľadávky štátu pod neho spadajú. Uvedená pripomienka súvisí aj s pripravovanou komplexnou úpravou konsolidácie pohľadávok štátu, pre ktorú je špecifikácia pohľadávok z hľadiska ich vzniku podstatná, z dôvodu ich následného prevodu na subjekt vykonávajúci konsolidáciu pohľadávok štátu. 
 	Z 	N 	Rozpor odstránený na rozporovom konaní dňa 1.8.2014. 	
MF SR 	K bodu 19 (§ 12 ods. 3 a 4) 
1. Odporúčam riešiť aj prechod práv a povinností z iných právnych vzťahov ako zamestnaneckých, napr. dodávateľsko-odberateľských vzťahov. 

2. Upozorňujem na problém s účtovaním o tých právach a povinnostiach, ktoré zostávajú na úrade. Podľa bodu 11 (§ 5 ods. 2) návrhu je úrad preddavkovou organizáciou zapojený na rozpočet ústredia. Zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“) v § 1 ods. 1 písm. a) prvom bode upravuje rozsah, spôsob a preukázateľnosť vedenia účtovníctva právnických osôb, ktoré majú sídlo na území Slovenskej republiky, pričom právnickú osobu vymedzuje odkazom na § 18 Občianskeho zákonníka. Ten okrem explicitne uvedených subjektov za právnickú osobu považuje aj iné subjekty, o ktorých to ustanovuje zákon. Pritom zákon o rozpočtových pravidlách verejnej správy v § 22 ods. 2 explicitne ustanovuje, že preddavkové organizácie nie sú právnickými osobami, a teda ani účtovnými jednotkami v zmysle § 1 ods. 2 zákona o účtovníctve. 
 	O 	N 	Preddavkové organizácie budú účtovať o majetku, záväzkoch a rozdiely majetku a záväzkov na základe poverenia ústredia v jeho mene. Čiže jedinou účtovnou jednotkou bude ústredie, teda preddavkové organizácie - úrady nebudú účtovnými jednotkami.  	
MK SR 	K čl. I vlastného materiálu  
V novelizačných bodoch 2,8,10,14 a 16 odporúčame do textu doplniť poznámky pod čiarou a odkazy na osobitné predpisy, na ktoré ustanovenia odkazujú. Legislatívno-technická pripomienka. 
 	O 	A 	 	
MPRV SR 	K Čl. I. bod 2 
V novelizačnom bode 2 odporúčame doplniť odkazy na osobitné predpisy a rovnako aj v bodoch 8,10,14 a 16. 	O 	A 	 	
MPRV SR 	K Čl. I. bod 17 
V bode 17 odporúčame nasledovné znenie " V § 5 ods. 7 sa vypúšťa písmeno f) " vzhľadom na to že v novelizačnom bode 15 sa vypustilo písmeno c). 	O 	A 	Akceptované úpravou dôvodovej správy. 	
MPRV SR 	K Čl.III. 
V uvodnej vete chýba posledná novela, odporúčame doplniť zákon č. 185/2004 Z. z. 	O 	A 	 	
MO SR 	K čl. I bodu 17 
Slová „písmeno g)“ odporúčame nahradiť slovami „písmeno f)“. Uvedené sa navrhuje vzhľadom na dôvodovú správu - osobitnú časť a z dôvodu, že novelizačným bodom 15 sa v § 5 ods. 7 vypustilo písmeno c). Zároveň odporúčame upraviť aj novelizačný bod 16. 
 	O 	A 	Akceptované úpravou dôvodovej správy. 	
MZVaEZ SR 	K čl. I 
V novelizačnom bode 2. odporúčame v bodoch 1. a 2. uviesť odkaz na na osobitný predpis. Táto pripomienka platí aj pre novelizačné body 8., 10., 14. a 16. 	O 	A 	 	
MZ SR 	K čl. I, bodom 16 a 17 a k čl. II, bodom 4 až 7 
Upozorňujeme, že úmysel predkladateľa vyjadrený v osobitnej časti dôvodovej správy nekorešponduje s úpravou v novelizačných bodoch 16 a 17, konkrétne nezohľadnil prečíslovanie § 5 ods. 7 písm. c) až g) (pôvodne písm. d) až h)) zavedené v novelizačnom bode 15. Odporúčame upraviť z dôvodu potreby jednoznačnosti. 

Uvedená pripomienka platí obdobne aj pre čl. II, novelizačné body 4 až 7.  	O 	ČA 	Akceptované úpravou dôvodovej správy. V čl. II body 4 až 7 sú upravené v zmysle legislatívnych pravidiel vlády. 	
MZ SR 	K čl. III 
Do výpočtu noviel v úvodnej vete odporúčame doplniť aj zákon č. 185/2014 Z. z. 
Odôvodnenie: 
Legislatívno-technická pripomienka. 
 	O 	A 	 	
ŠÚ SR 	K čl. I body 16 a 17 vlastného materiálu 
Novelizačné body nie sú uvedené jednoznačne. Podľa navrhovanej úpravy vo vlastnom materiáli po vypustení písmena c) a prečíslovaní písmen d) až h) na písmená c) až g) v bode 15, by bod 16 upravoval písmeno g) v platnom znení a bodom 17 by sa vypúšťalo písmeno h) platného znenia. Podľa dôvodovej správy bod 16 v novom písmene f) upravuje pôsobnosť úradu a v bode 17 vypúšťa písmeno g) platného znenia, čo je v rozpore s vlastným materiálom. V prípade, ak je vlastný materiál uvedený správne a odôvodnenie k bodom 16 a 17 by bolo nahradené novým znením, žiadame ponechať znenie písmena h) platného znenia v platnosti a vypustiť bod 17. 

 	O 	A 	Akceptované úpravou dôvodovej správy.  	
ŠÚ SR 	K čl. II bod 13 vlastného materiálu 
Odporúčame uviesť text „V § 43 ods. 7 prvej vete sa na konci pripájajú tieto slová:“. 
 	O 	A 	 	
ŠÚ SR 	K bodu 4 dôvodovej správy – osobitná časť 
Odporúčame slová „písm. l“ nahradiť slovami „písmeno l“. Podobne odporúčame upraviť aj body 10, 11, 16. 
 	O 	A 	Akceptované úpravou dôvodovej správy. 	
ÚPV SR 	čl.I, bod 19 
Odporúčame zvážiť označenie nového paragrafu, ktorý predkladateľ označil ako § 12, v kontexte s bodom 33 legislatívnotechnických pokynov. 	O 	N 	Nie je nevyhnutne potrebné použiť označovanie § v zmysle navrhovanej pripomienky.  	
NBÚ 	K čl. I 
V čl. I body 2, 8, 10, 14 a 16 je potrebné, v súlade s prílohou č. 5 k Legislatívnym pravidlám vlády SR (bod 7), nad slová „osobitný predpis/osobitného predpisu“ doplniť príslušné odkazy na poznámky pod čiarou. 	O 	A 	 	
NBS 	 

K čl. I 
V novelizačnom bode 2 je potrebné doplniť odkaz na osobitný predpis a poznámky pod čiarou. Rovnakú úpravu je potrebné urobiť aj v navrhovaných bodoch 8, 10, 14 a 16. 

K čl. II 
K bodu 13 
Navrhované ustanovenie je potrebné upraviť takto: 
„13. V § 43 ods. 7 prvej vete sa na konci pripájajú tieto slová: „a ktorú ...........“.“. 
K bodu 23 
Vo vzore preukazu kontrolóra úradu navrhujeme v časti „Oprávnenie kontrolóra“ jednotlivé pomlčky nahradiť malými písmenami abecedy s okrúhlou zátvorkou za písmenom. 

K čl. III 
V uvádzacej vete je potrebné za slovami „č. 317/2009 Z. z.“ slovo „a“ nahradiť čiarkou a za slová „č. 180/2011 Z. z.“ vložiť slová „a č. 184/2014 Z. z.“. 

 	O 	ČA 	Nepovažujeme navrhovanú úpravu vo vzore "Oprávnenie kontrolóra" za vhodnú. Navyše navrhovaná úprava korešponduje úprave vzoru oprávnenia kontrolóra ústredia práce.  	
GP SR 	K čl. I bodom 10, 14 a 16 
Odporúčame nad slovo „predpis“, resp. „predpisu“ umiestniť odkaz na poznámku pod čiarou a v poznámke pod čiarou uviesť citáciu príslušného „osobitného predpisu“. 	O 	A 	 	
GP SR 	K čl. I bodu 19 
Odporúčame v navrhovanom znení § 12 ods. 4 preformulovať vyjadrenie prechodu práv a povinností z negatívneho vymedzenia na pozitívne. 	O 	A 	 	
GP SR 	K čl. III (úvodná veta) 
Odporúčame do úvodnej vety čl. III doplniť citáciu zákona č. 185/2014 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorým sa v čl. VIII mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, ktorý medzičasom nadobudol účinnosť (od 1. júla 2014).  	O 	A 	 	
GP SR 	K dôvodovej správe k čl. II a III (osobitná časť) 
Obsah dôvodovej správy k čl. II a III nie je možné považovať za dostatočný v zmysle čl. 17 ods. 4 Legislatívnych pravidiel vlády Slovenskej republiky. Navyše počet bodov dôvodovej správy k čl. II a III nezodpovedá počtu novelizačných bodov. 	O 	A 	 	
KOZ SR 	Stanovisko k Návrhu zákona 

Prosíme o akceptovanie týchto dolu uvedených pripomienok /stanovisko ktoré sme zaslali už skôr, prosím neakceptujte - bolo zaslané nedopatrením/. Ďakujeme pekne 

K predloženému Návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony má KOZ SR tieto pripomienky: 
KOZ SR nezastáva názor, že centralizácia štruktúr, ktorú predpokladá predkladateľ Návrhu zákona posilňuje nezávislosť verejného sektoru ani nevytvára analytické kapacity vrátane skvalitnenia riadenia ľudských zdrojov. Predpokladané zjednodušenie riadiacich vzťahov zjednotením riadiacej a kontrolnej činnosti vytvára predpoklady koncentrácie moci a z toho vyplývajúcich problémov. KOZ SR odporúča, aby predkladateľ Návrhu zákona zvážil navrhované zmeny v riadiacej štruktúre tak, aby zvýšil kvalitu a efektívnosť slovenskej štátnej správy v súlade s Návrhom odporúčaní Rady EÚ k NPR 2014. 
 	Z 	N 	Reforma organizácie štátnej správy v oblasti sociálnych vecí, rodiny a služieb zamestnanosti je pokračovaním reformy štátnej správy ESO a súčasne vyplýva z Národného programu reforiem na rok 2014 a Partnerskej dohody SR na roky 2014 až 2020, kde sa hovorí, že sa majú posilniť kapacity služieb zamestnanosti a sociálnych úsekov. Predpokladá sa personálne posilnenie služieb klientom úradov o 748 zamestnancov, ktorí v nadväznosti na zmenu inštitucionálneho postavenia úradov budú ušetrení v prierezových činnostiach (v tomto zmysle bola dopracovaná aj doložka vybraných vplyvov). Súčasne sa navrhuje zmena postavenia riaditeľov úradov tak, aby neboli vymenúvaní a odvolávaní vládou SR, ale boli v postavení štátneho zamestnanca v stálej štátnej službe. 

KOZ prekvalifikovala pripomienku na obyčajnú. 	
KOZ SR 	Stanovisko k Návrhu zákona 

Definitívne stanovisko - dakujem 

K predloženému Návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony má KOZ SR tieto pripomienky: 
KOZ SR nezastáva názor, že centralizácia štruktúr, ktorú predpokladá predkladateľ Návrhu zákona posilňuje nezávislosť verejného sektoru ani nevytvára analytické kapacity vrátane skvalitnenia riadenia ľudských zdrojov. Predpokladané zjednodušenie riadiacich vzťahov zjednotením riadiacej a kontrolnej činnosti vytvára predpoklad pre stret záujmov. KOZ SR odporúča, aby predkladateľ Návrhu zákona zvážil navrhované zmeny v riadiacej štruktúre tak, aby zvýšil kvalitu, efektívnosť a transparentnosť štátnej správy v súlade s Návrhom odporúčaní Rady EÚ k NPR 2014. 
 	O 	N 	Reforma organizácie štátnej správy v oblasti sociálnych vecí, rodiny a služieb zamestnanosti je pokračovaním reformy štátnej správy ESO a súčasne vyplýva z Národného programu reforiem na rok 2014 a Partnerskej dohody SR na roky 2014 až 2020, kde sa hovorí, že sa majú posilniť kapacity služieb zamestnanosti a sociálnych úsekov. Predpokladá sa personálne posilnenie služieb klientom úradov o 748 zamestnancov, ktorí v nadväznosti na zmenu inštitucionálneho postavenia úradov budú ušetrení v prierezových činnostiach (v tomto zmysle bola dopracovaná aj doložka vybraných vplyvov). Súčasne sa navrhuje zmena postavenia riaditeľov úradov tak, aby neboli vymenúvaní a odvolávaní vládou SR, ale boli v postavení štátneho zamestnanca v stálej štátnej službe. 	
Poslanec NR SR Miroslav Beblavý 	K čl. I novelizačnému bodu 11 
V čl. I novelizačnom bode 11 odsek 4 znie: „(4) Úrad riadi riaditeľ, ktorého vymenúva a odvoláva generálny riaditeľ ústredia z uchádzačov prihlásených do výberového konania podľa § 5a.“ Odôvodnenie: Z dôvodu zabezpečenia rovnakého prístupu občanov k verejným funkciám a v nadväznosti na princípy profesionality, politickej neutrality, nestrannosti a efektivity štátnej služby, ktoré by mali byť prítomné pri jej budovaní sa navrhuje, aby každý z budúcich riaditeľov úradov práce, sociálnych vecí a rodiny prešiel transparentným výberovým konaním, ktorého podrobnosti navrhujeme v pripomienke č. 2. 
 	Z 	N 	Predloženou novelou sa navrhuje zmena postavenia riaditeľa úradu, ktorý už nebude v postavení štátneho zamestnanca vo verejnej funkcii, ale bude mať postavenie vedúceho štátneho zamestnanca v stálej štátnej službe, na ktorého prijatie do štátnej služby sa vzťahuje výberové konanie podľa zákona č. 400/2009 Z. z o štátnej službe. Gestorom zákona č. 400/2009 Z. z. o štátnej službe je Úrad vlády SR, do ktorého pôsobnosti patrí prípadná úprava výberového konania na miesta vedúcich zamestnancov v štátnej službe v zmysle navrhovanej úpravy.  	
Poslanec NR SR Miroslav Beblavý 	K čl. I  
V čl. I sa za novelizačný bod 17 vkladá nový novelizačný bod 18, ktorý znie: 18. Za § 5 sa vkladá nový § 5a, ktorý vrátane nadpisu znie: „§ 5a Výberové konanie (1) Výberového konania podľa § 5 ods. 4 sa môže zúčastniť ten, kto spĺňa predpoklady na prijatie do štátnej služby podľa osobitného predpisu.5b) Výberové konanie uskutočňuje päťčlenná výberová komisia, ktorej členov vymenúva a odvoláva generálny riaditeľ ústredia. (2) Za člena výberovej komisie možno vymenovať len osobu, ktorá má morálne a odborné predpoklady na nestranný výkon funkcie člena výberovej komisie. Člen výberovej komisie vykonáva funkciu bez nároku na odmenu. Člen výberovej komisie má nárok na náhradu výdavkov, ktoré mu vznikli v súvislosti s výkonom funkcie podľa osobitného predpisu.5c) (3) Podrobnosti o zložení výberovej komisie, jej rozhodovaní, organizácii práce, postupe pri vyhodnocovaní žiadostí a kritériách pri vyhodnocovaní žiadostí o zaradenie do výberového konania ustanoví všeobecne záväzný právny predpis, ktorý vydá ministerstvo. (4) Výberové konanie vyhlasuje generálny riaditeľ ústredia verejne na webovom sídle ústredia, v periodickej tlači s celoštátnou pôsobnosťou alebo aj v iných verejnosti všeobecne prístupných prostriedkoch komunikácie najmenej 60 dní pred jeho konaním. (5) Výberovým konaním na funkciu riaditeľa úradu sa overujú schopnosti, odborné znalosti, zdravotný stav, psychická vyrovnanosť uchádzača a ďalšie skutočnosti, ktoré je potrebné alebo vhodné overiť vzhľadom na povahu povinností riaditeľa úradu. Ak je súčasťou výberového konania písomný test, tento sa v deň výberového konania losuje výberovou komisiou z jednotnej databázy testov, ktorú na tento účel vytvára ústredie. Výberové konanie sa uskutočňuje v súlade so zásadou rovnakého zaobchádzania ustanovenou osobitným predpisom.5d) (6) Výberové konanie je verejné okrem hlasovania výberovej komisie. Výberové konanie administratívne a organizačne zabezpečuje ústredie. Ústredie je povinné vytvoriť podmienky pre účasť verejnosti na výberovom konaní. Ak možno očakávať, že verejnosť prejaví o zasadnutie väčší záujem, je ústredie povinné uskutočniť výberové konanie vo vhodnej miestnosti s prihliadnutím na rozsah predpokladaného záujmu i možnosti. (7) Ústredie je povinné zabezpečiť zverejnenie všetkých žiadostí o zaradenie do výberového konania, profesijných životopisov uchádzačov a ich motivačných listov na svojom webovom sídle, a to aspoň 30 dní pred konaním výberového konania. Do 20 dní od zverejnenia žiadostí podľa predchádzajúcej vety môže každý vzniesť odôvodnené výhrady voči uchádzačom; ústredie ich spolu so žiadosťami predloží výberovej komisii. Výberová komisia môže požadovať vyjadrenie od dotknutých osôb, ktorých sa týka vznesená výhrada. Ústredie ďalej na svojom webovom sídle zabezpečí zverejnenie termínu a miesta výberového konania a zoznamu členov výberovej komisie, a to aspoň 15 dní pred jeho konaním. (8) Uchádzač je povinný spolu so žiadosťou o zaradenie do výberového konania predložiť písomné vyhlásenie, v ktorom uvedie zoznam jemu blízkych osôb,5e) ktoré pôsobia na čele ministerstiev a ostatných ústredných orgánov štátnej správy, ktoré sú štátnymi zamestnancami alebo členmi výberovej komisie, a to v rozsahu meno, priezvisko, funkčné zaradenie a označenie inštitúcie. Vyhlásenie sa zverejní spolu so žiadosťou o zaradenie do výberového konania. (9) Predseda výberovej komisie je povinný zabezpečiť zverejnenie zápisnice o priebehu výberového konania na webovom sídle ústredia do 24 hodín od ukončenia výberového konania. Poznámky pod čiarou k odkazom 5b až 5e znejú: „5b) § 19 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. 5c) Zákon č. 283/2002 Z. z. o cestovných náhradách v znení neskorších predpisov. 5d) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 5e) § 116 Občianskeho zákonníka. Zostávajúce novelizačné body sa primerane prečíslujú. Odôvodnenie: Ministerstvo práce, sociálnych vecí a rodiny SR v návrhu zákona zavádza menovanie riaditeľov úradov práce, sociálnych vecí a rodiny generálnym riaditeľom ústredia. Máme za to, že takúto zmenu bude možné pokladať za progresívnu a zmysluplnú vtedy, keď sa do procesu menovania zavedie štandardné výberové konanie, umožňujúce každému občanovi SR s potrebnými odbornými kapacitami a morálnymi vlastnosťami sa doňho prihlásiť. Cieľom každej vlády by totiž malo byť budovanie profesionálnej a politicky neutrálnej štátnej správy, pričom jedným zo spôsobov zabezpečenia tohto cieľa je aj inštitút výberových konaní. Tento inštitút a jeho využívanie môže pomôcť nielen z hľadiska profesionality a odbornosti, ale aj v súvislosti so zvyšovaním dôvery verejnosti. Ak totiž bude mať verejnosť istotu, že aj do vedúcich pozícii v štátnej správe sa môže dostať občan ako odborník mimo politickej linky, je možné očakávať postupné zvyšovanie dôveryhodnosti vo vzťahu k štátnej správe ako celku. 
 	Z 	N 	Predloženou novelou sa navrhuje zmena postavenia riaditeľa úradu, ktorý už nebude v postavení štátneho zamestnanca vo verejnej funkcii, ale bude mať postavenie vedúceho štátneho zamestnanca v stálej štátnej službe, na ktorého prijatie do štátnej služby sa vzťahuje výberové konanie podľa zákona č. 400/2009 Z. z o štátnej službe. Gestorom zákona č. 400/2009 Z. z. o štátnej službe je Úrad vlády SR, do ktorého pôsobnosti patrí prípadná úprava výberového konania na miesta vedúcich zamestnancov v štátnej službe v zmysle navrhovanej úpravy.